৬ অক্টোবর ২০০৬ সালেব মাউন্ট জন ইউনিভার্সিটি অবজারভেটরি কর্তৃক গৃহীত ২০১ পেনিলোপী গ্রহাণুর ছবির ভিত্তিতে আলোক বক্ররেখা। এটি একের একটু বেশি ঘূর্ণন কাল ঘূর্ণন প্রদর্শন করে যা ৩.৭৪৭৪ ঘণ্টা স্থায়ী। 
জ্যোতির্বিজ্ঞানে, **আলোক বক্ররেখা** (ইংরেজিঃ **Light curve**) হলো কোনো আকাশস্থ বস্তু বা অঞ্চলের আলোক তীব্রতার লেখচিত্র, সময়ের একটি ফাংশন হিসেবে। এই আলো সাধারণত একটি পৃথক কম্পাংক ব্যবধান বা ব্যান্ডে থাকে। আলোক বক্ররেখা পতনশীল যুগ্ন তারা বা শেফালী বিষমতারার মত পর্যায়বৃত্ত হতে পারে, অর্থাৎ তারা একটি নিয়মিত আদলে (প্যাটার্নে) পুনরাবৃত্ত হয়। কিংবা নবতারা, বিধ্বংসী বিষমতারা, অতিনবতারা বা অনুলেন্সিং এর ঘটনার মত অপর্যায়বৃত্তও, অর্থাৎ কোনো প্যাটার্ন ছাড়া অনিয়মিতও হতে পারে।  অন্যান্য পর্যবেক্ষণের সাথে আলোক বক্ররেখার অধ্যায়ন সেই ভৌত প্রক্রিয়া যা ইহা উৎপন্ন করে তার সম্পর্কে গুরুত্বপূর্ণ তথ্য দিতে পারে বা ইহা সম্পর্কীয় ভৌত তত্ব সমূহকে কমিয়ে আনতে পারে।

বিষমতারা
--------

মূল নিবন্ধ: বিষমতারা
 δ Cep এর আলোক বক্ররেখা মান বনাম স্পন্দন দশা দেখাচ্ছে। 
সময়ের সাথে একটি বিষমতারার আপাত মানের লেখগুলিকে সাধারণত এদের ব্যবহার বিশ্লেষণ ও কল্পনা করতে ব্যবহার করা হয়। যদিও বর্ণালীগত বৈশিষ্ট্য থেকে ক্রমবর্ধমানভাবে বিষমতারার ধরনের শ্রেণিবিভাগ করা হচ্ছে, তবুও তাদের উজ্জলতা পরিবর্তনের ধারাবাহিকতা, পর্যায়কাল বা বিস্তার এখনো গুরুত্বপূর্ণ বিষয়। কিছু শ্রেণির বিষমতারার যেমন শেফালী বিষমতারার প্রতি চক্রে ঠিক একই পর্যায়কাল, বিস্তার ও আকার সহ অত্যন্ত নিয়ত আলোক বক্ররেখা থাকে। অন্যান্যের, যেমন মীরা বিষমতারা সমূহের বিভিন্ন মানের বিস্তার সহ কিছুটা কম নিয়ত আলোক বক্ররেখা থাকে যেখানে অর্ধনিয়ত বিষমতারা সমূহ ছোট বিস্তার সহ বেশ কম নিয়ত। 

বিষমতারা সমূহের আলোক বক্ররেখার আকার এদের উজ্জলতা পরিবর্তনকারী প্রক্রিয়া সম্পর্কে গুরুত্বপূর্ণ তথ্য দেয়। গ্রসন বিষমতারা সমূহের জন্য সামগ্রিকতার পরিমাপ, তারা গুলির আপেক্ষিক আকার ও তাদের পৃষ্ঠ উজ্জলতা সম্পর্কে ইঙ্গিত দেয়।  ইহা তারাদ্বয়ের কক্ষপথের উপবৃত্ততা ও আকৃতি বিক্রিতিও দেখাতে পারে।  স্পন্দিত তারা সমূহের জন্য, স্পন্দনের বিস্তৃতি বা পর্যায়কাল তারাটির ঔজ্জ্বল্যের সাথে সম্পর্কীয় হতে পারে এবং আলোক বক্ররেখার আকার স্পন্দক ধরনের নির্দেশক হতে পারে।

তথ্যসূত্র
---------

1. ↑  "Aperiodic"। *Academic Press Dictionary of Science and Technology*। ১৯৯২। সংগ্রহের তারিখ ৩১ ডিসেম্বর ২০১১।
2. ↑  S. V. H. Haugan *Separating intrinsic and microlensing variability using parallax measurements* (astro-ph/9508112. August 1995)   ওয়েব্যাক মেশিনে আর্কাইভকৃত ২৯ সেপ্টেম্বর ২০১১ তারিখে
3. ↑  Samus, N. N.; Durlevich, O. V.; ও অন্যান্য (২০০৯)। "VizieR Online Data Catalog: General Catalogue of Variable Stars (Samus+ 2007–2013)"। *VizieR On-line Data Catalog: B/GCVS. Originally Published in: 2009yCat....102025S*। **1**। বিবকোড:2009yCat....102025S।
4. ↑  Russell, Henry Norris (১৯১২)। "On the Determination of the Orbital Elements of Eclipsing Variable Stars. I"। *Astrophysical Journal*। **35**: 315। ডিওআই:10.1086/141942। বিবকোড:1912ApJ....35..315R।
5. ↑  Kron, Gerald E. (১৯৫২)। "A Photoelectric Study of the Dwarf M Eclipsing Variable YY Geminorum"। *Astrophysical Journal*। **115**: 301। ডিওআই:10.1086/145541। বিবকোড:1952ApJ...115..301K।
6. ↑  Wood, P. R.; Sebo, K. M. (১৯৯৬)। "On the pulsation mode of Mira variables: Evidence from the Large Magellanic Cloud"। *Monthly Notices of the Royal Astronomical Society*। **282** (3): 958। ডিওআই:10.1093/mnras/282.3.958। বিবকোড:1996MNRAS.282..958W।

বহিঃসংযোগ
---------

* The AAVSO online light curve generator  ওয়েব্যাক মেশিনে আর্কাইভকৃত ২১ ডিসেম্বর ২০২০ তারিখে can plot light curves for thousands of variable stars
* The Open Astronomy Catalogs have light curves for several transient types, including supernovae
* Lightcurves: An Introduction by NASA's Imagine the Universe
* DAMIT Database of Asteroid Models from Inversion Techniques